HTECH ราคากระฉูดเกือบ 5% หลังย้ายเข้าเทรด SET วันแรก
HTECH ราคากระฉูดเกือบ 5% หลังย้ายเข้าเทรด SET วันแรก ล่าสุด ณ เวลา 10.49 น. ราคาอยู่ที่ 9.95 บาท บวก 0.45 บาท หรือ 4.74% สูงสุดที่ 10.10 บาท ต่ำสุดที่ 9.35 บาท มูลค่าซื้อขายที่ 250.56 ล้านบาท
3 ก.ค. 2560

ผู้สื่อข่าวรายงานว่า ราคาหุ้นบริษัท แฮลเซี่ยน เทคโนโลยี่ จำกัด (มหาชน) หรือ HTECH ณ เวลา 10.49 น. ราคาอยู่ที่ 9.95 บาท บวก 0.45 บาท หรือ 4.74% สูงสุดที่ 10.10 บาท ต่ำสุดที่ 9.35 บาท มูลค่าซื้อขายที่ 250.56 ล้านบาท ขณะที่ดัชนีตลาดหุ้นไทยโดยรวมบวก 0.09%

โดยราคาหุ้น HTECH ปรับตัวเพิ่มขึ้น หลังจากย้ายเข้ามาซื้อขายใน SET วันนี้เป็นวันแรก (3 ก.ค.60) หลังตลาดหลักทรัพย์แห่งประเทศไทยให้ HTECH ย้ายจากตลาดหลักทรัพย์ เอ็ม เอ ไอ มาเข้าซื้อขายใน SET ตั้งแต่วันที่ 3 ก.ค. 60 เป็นต้นไป
ขณะที่ บล.เคทีบี (ประเทศไทย) ระบุในบทวิเคราะห์ แนะนำซื้อเก็งกำไร HTECH ให้แนวรับ 8.55-8.70 บาท แนวต้าน 9.15-9.30 // 9.45 บาท โดยโครงสร้างราคา HTECH  มีพัฒนาการที่ดีขึ้นเรื่อย ๆ หลังจากเบรกเส้นแนวโน้มรองที่เป็นขาลงขึ้นไปสักระยะ ปัจจุบันราคายืนอยู่บริเวณแนวรับของเส้นแนวโน้มย่อยที่เป็นขาขึ้น และใกล้เส้นค่าเฉลี่ย 25/75 วัน ประกอบกับ Volume ที่ค่อย ๆ เพิ่มขึ้นอย่างต่อเนื่อง ซึ่งทำให้เชื่อว่า HTECH น่าจะสามารถปรับตัวขึ้นได้ในลักษณะ Zigzag Up